Knut Borge
Store norske leksikon,Samfunn,Medier,TV og radio,TV- og radiopersoner
Knut Borge er en norsk journalist, programleder og entertainer, særlig kjent som kunnskapsrik jazzentusiast og humoristisk, munnrapp programleder.
Bakgrunn Borge jobbet som journalist i VG fra 1980 til 1985, som jazzspaltist i samme avis fra 1979 til 1989 og i Dagens Næringsliv fra 1990 til 1995. NRK Som frilanser i NRK fra 1973 jobbet han innen både radio og TV, og ble blant annet kjent for programpostene Borgulfsen (fra 1984) med Torkjell Berulfsen, jazzprogrammet Swing & Sweet (fra 1986) med Leif «Smoke Rings» Anderson (1925–1999), jazz- og filosofiprogrammet Studio Sokrates (fra 2001) med Lars Nilsen og BluesAsylet (fra 2004) med Knut Reiersrud. Borge var også programleder for en rekke underholdningsprogrammer i NRK i 1990-årene, deriblant flerårig programleder for Spellemannprisen. Borge var sist på skjermen i TV-versjonen av radioprogrammet 20 spørsmål, som han ledet i åtte år før Trond-Viggo Torgersen tok over som programleder i 2012. Borge døde i 2017, etter en tids sykdom. Bøker Borge utga bøkene Det største siden Svartedauen (1986) og Kjære Skrythals (1994), sistnevnte med Tore Skoglund. Utmerkelser I 1996 mottok han Riksmålsforbundets Lytterpris, som et bevis på sin «bruk av fremragende språk i radio». Les mer i Store norske leksikon NRK jazz Torkjell Berulfsen